**ՀՀ ԿԳՆ Երևանի «Մխիթար Սեբաստացի» կրթահամալիր**

**5 տարեկանների ուսուցում**

**ՈՒՍՈՒՄՆԱՌՈՒԹՅԱՆ ՊԱՅՄԱՆԱԳԻՐ**

**2018-2019 ՈՒՍՏԱՐԻ**

**«Իմացումի հրճվանք» ծրագրով ուսումնառության առաջին տարի**

Ք. Երևան «» ---------- 2018թ.

**Պայմանագրի կողմերը**

ՀՀ ԿԳՆ Երևանի «Մխիթար Սեբաստացի» կրթահամալիրի Հարավային դպրոցի (այսուհետ` Դպրոց) ի դեմս տնօրեն ***Շամիրամ Պողոսյանի***  (այսուհետ` տնօրեն) և ---------------(այսուհետ` Սան) օրինական ներկայացուցիչ ---------------(այսուհետ՝ Օրինական ներկայացուցիչ) կնքում են սույն պայմանագիրը **5 տարեկանների ուսուցման** կազմակերպման վերաբերյալ:

**1. Պայմանագրի առարկան**

Կրթահամալիրում իրականացվող **«Ստեղծողի մոբիլ դպրոց»** հեղինակային (պետական այլընտրանքային) կրթական ծրագրով (այսուհետ` Ծրագիր) Սանի առանձնահատկություններին համապատասխան ուսուցման և զարգացման կազմակերպումն է, այդ թվում`

* 1. ուսուցման կազմակերպում նախադպրոցականին հարմար պարտեզային միջավայրում.
  2. ամենօրյա անընդհատ ուսուցման կազմակերպում գործունեության միջոցով՝
* խոսքային.
* մարզական՝ մարմնամարզություն, մարզական շարժուն խաղեր, լող, հեծանիվ.
* կերպարվեստի-տեխնոլոգիական.
* բնագիտական-առողջապահության-թվաբանական.
* երաժշտական՝ ունկնդրում, երգ, պար, երաժշտական-ծիսական խաղ-ներկայացումներ.
  1. ուսուցման կազմակերպում թվային միջոցների` էլեկտրոնային գրատախտակի, պրոյեկտորի, համացանցի, պլանշետի, ֆոտոխցիկի, ձայնագրիչի կիրառմամբ.
  2. ուսումնական գործունեության արդյունքների ներկայացում ամենամսյա ստուգատեսի, ծեսի-տոնի կազմակերպմամբ.
  3. Դպրոցում և տանը համացանցի գործածում ուսումնական նպատակներով. դասվարի (խմբի), ուսուցչի օգնականի բլոգները, մեդիագրադարանը, դպրոցի կայքը, դասվարի էլեկտրոնային հասցեն` Ծրագրի կատարման, Սանի ուսումնական գործունեության մասին անընդհատ ու ամբողջական տեղեկատվության միջոցներ.
  4. երեքանգամյա առողջ սնունդ՝ նախօրոք հաստատված-հրապարակված ժամատախտակով և ճաշացանկով.
  5. 2019թ. սեպտեմբերին մեկամյա ուսուցման ծրագիրը յուրացրած սանը անցում է կատարում ուսուցման երկրորդ տարի։
  6. Խմբում իրականացվող ծրագրված քառամյա ուսումնական գործունեության արդյունքում սովորողը ՀՀ ԿԳՆ սահմանած կարգով մասնակցում է 4-րդ դասարանի ավարտական ստուգումներին և տեղափոխվում 5-րդ դասարան։ Մինչև այդ ստուգումն անցնելը ծրագրի ցանկացած փուլում այլ ուսումնական հաստատություն տեղափոխվելիս սովորողին տրվում է իր տարիքային խմբի դասարանում սովորողի տեղեկանք:

2. **Օրինական ներկայացուցիչն իրավունք ունի**

1. ծանոթանալու Սանին առնչվող ցանկացած տեղեկության.
2. ՀՀ օրենսդրությամբ, [կրթահամալիրի ներքին կարգապահական կանոններով](http://www.mskh.am/am/node/4077) որոշված կարգով պաշտպանելու Սանի շահերն ու իրավունքները.
3. ծանոթանալու ծրագրի տարեկան ծախսերի նախահաշվին և դրամական ծախսերի հաշվետվությանը.
4. անձամբ կամ ծրագրի ծնողական խորհրդի միջոցով վերահսկելու պայմանագրի կատարումը, ծախսերը.
5. ներկա լինելու, հետևելու, մասնակցելու խմբի ուսումնական գործընթացին:

3. **Օրինական ներկայացուցիչը պարտավոր է**

1. պայմանագիրը կնքելուց առաջ ծանոթանալ ուսուցման ծրագրին, պայմանագրին և կատարել դրանցով նախատեսված պարտականությունները.
2. Դպրոցի տնօրենի կամ դասվարի հրավերով ներկայանալ դպրոց.
3. ապահովել Սանի ներկայությունը ամենօրյա ուսումնական գործընթացին, մասնակցությունը ուսումնական ճամբարներին, ճամփորդություններին, ստուգատեսներին, տոներին.
4. ապահովել Սանին ուսումնական գործընթացի համար անհրաժեշտ անհատական նյութերով և միջոցներով, անհատական թվային գործիքով (նոթբուք, նեթբուք), տանը՝ համացանցով.
5. սահմանված կարգով ժամանակին տեղեկացնել Սանի բացակայությունների մասին.
6. ժամանակին և ամբողջությամբ վճարել ստացած ծառայությունների համար.
7. ունենալ էլեկտրոնային հասցե, օգտագործել էլեկտրոնային փոստը, ամեն օր հետևել կրթահամալիրի, դպրոցի կայքին, դասվարի բլոգին.
8. մասնակցել ծնողական կրթական-տեղեկատվական հավաքներին, ուսումնական օրացույցով որոշված նախագծերին, տոներին, ծեսերին, ծնողական սեմինարներին, պատասխանել դասվարի և տնօրենի էլեկտրոնային նամակներին:

4. **Տնօրենն իրավունք ունի**

1. անհրաժեշտության դեպքում հրավիրելու Օրինական ներկայացուցչին.
2. Օրինական ներկայացուցչի կողմից իր պայմանագրային պարտավորությունները չկատարելու դեպքում պայմանագիրը լուծելու.

5. **Տնօրենը**  **պարտավոր է**

1. Օրինական ներկայացուցչին ծանոթացնել ծրագրին, ուսումնառության պայմանագրին, կարգերին.
2. ապահովել կրթական ծրագրի իրականացման միջավայր, պայմաններ և կազմակերպում.
3. Օրինական ներկայացուցչի դիմումով և միջոցներով կազմակերպել սույն պայմանագրով չնախատեսված լրացուցիչ ծառայություն՝ նրա հետ կնքելով լրացուցիչ պայմանագիր.
4. ըստ ծրագրի ծախսերի նախահաշվի՝ ապահովել գումարի ծախսը և սահմանված կարգով հաշվետվություն ներկայացնել.
5. Անհրաժեշտության դեպքում Սանին ապահովել 1-ին բուժօգնության, հոգեբանի, հատուկ մանկավարժի ծառայություն.
6. սահմանված կարգով կազմակերպել Սանի սնունդը.
7. Օրինական ներկայացուցչի ցանկությամբ և միջոցներով աջակցել Սանի՝ սահմանված կարգով տրանսպորտային տեղափոխման կազմակերպմանը:
8. Կազմակերպել կրթական-տեղեկատվական ծնողական հավաքներ, ակումբներ:

**6. Ծրագրի ֆինանսական ապահովումը**

1. ըստ սովորողի թվի պետական դրամական հատկացումներ՝ ուսուցման ծախսերի համար.
2. կրթահամալիրում պետական աջակցությամբ իրականացվող «Փորձարարական մանկավարժական ծրագրերի իրականացում հանրակրթությունում» ծրագրի դրամական հատկացումներ՝ ծրագրային ապահովման համար.
3. ուսումնառության պայմանագրով որոշված` Սանի Օրինական ներկայացուցչի վճար՝ սանի սննդի, երկարացված օրվա խնամքի կազմակերպման, հեղինակային կրթական ծրագրով որոշված զարգացնող միջավայրի համար:

7. **Պայմանագրի գինը և հաշվարկների կարգը**

1. Ծրագրով նախատեսված Սանի սննդի, խնամքի ծառայությունների համար մեկ ուստարում Օրինական ներկայացուցիչը վճարում է 220 000 (երկու հարյուր քսան հազար) ՀՀ դրամ. առաջին մուծումը` առնվազն 22 000 (քսաներկու հազար) ՀՀ դրամը, կատարում է պայմանագրի կնքման պահին:
2. Պայմանագրով որոշված վճարումները սահմանված կարգով փոխանցում է կրթահամալիրի հաշվարկային հաշվին` մինչև ընթացիկ ամսվա 5-ը:

8. **Պայմանագրի ժամկետը, փոփոխման ու լուծման պայմանները**

1. Պայմանագիրն ուժի մեջ է մտնում 2018թ. սեպտեմբերի 3-ից և գործում է մինչև 2018-2019 ուստարվա ավարտը՝ 2019թ հունիսի 28-ը ներառյալ:
2. Պայմանագիրը կարող է փոխվել կողմերի համաձայնությամբ: Կատարված փոփոխությունները կամ լրացումները համարվում են Պայմանագրի անբաժանելի մաս:
3. Պայմանագիրը կարող է լուծվել կողմերից մեկի՝ պայմանագրային պարտավորությունները չկատարելու դեպքում:

9. **Այլ պայմաններ**

1. Եթե պայմանագրի լուծման պահին ծնողի կատարած մուծումներն ավելի են, քան պայմանագրով մատուցված ծառայությունները, կրթահամալիրը ծնողին վերադարձնում է մնացորդային գումարը:
2. Սույն պայմանագիրը կազմված է հայերեն։ Պայմանագրի էլեկտրոնային օրինակը հավասարազոր իրավաբանական ուժ ունի։
3. Պայմանագրի գործողության ժամկետի ավարտից հետո Պայմանագրի օրինակը սահմանված կարգով Դպրոցում պահպանվում է հինգ տարի։

**ԿՈՂՄԵՐԻ ՀԱՍՑԵՆԵՐԸ ԵՎ ՍՏՈՐԱԳՐՈՒԹՅՈՒՆՆԵՐԸ՝**

|  |  |
| --- | --- |
| **Օրինական ներկայացուցիչ՝** | **Հանրակրթություն իրականացնող** |
| Անձնագիր` | «Մխիթար Սեբաստացի» կրթահամալիրի |
| Անուն` | Հարավային դպրոց |
| Ազգանուն` | Տնօրեն` Շամիրամ Պողոսյան |
| Ստորագրություն` | Ստորագրություն` |
| Հասցե` | Հասցե` իսակովի 52/6 |
| Հ Հեռախոս` | Հեռախոս` (010) 736100 |
| Էլ.հասցե` | Էլ. հասցե՝sh.poghosian@mskh.am |
|  | Բանկային հաշվի համարը` Հայէկոնոմբանկ Մետաքս մասնաճյուղ հ/հ 163218137665 |

**Պայմանագիրը լուծվել է հետևյալ պատճառով.**

**Օրինական ներկայացուցիչ` --------------------------------------------------------------**

**Դպրոցի տնօրեն՝ ---------------------------------------------------------------------------**